वाशिंगटन : उत्तर कोरिया की अमरीका से होने वाली ऐतिहासिक शिखर वार्ता को रद्द करने की धमकी के बाद अमरीका ने बुधवार को कहा कि वह राष्ट्रपति डोनाल्ड ट्रंप और उत्तर कोरियाई नेता किम जोंग उन के बीच होनेवाली बैठक की तैयारियों में लगा है। इससे पहले उत्तर कोरिया ने इस ऐतिहासिक शिखर वार्ता को रद्द करने की धमकी देते हुए आरोप लगाया कि अमरीका परमाणु निरस्त्रीकरण पर उसे ‘अलग-थलग' करने की कोशिश कर रहा है।